施介強

施介強，花名「肥施」，係香港男演員。1957年佢喺香港出世，原籍廣東汕頭。佢係活躍於影視圈嘅資深傳媒人。

生平 
1981至1984年，施介強係「新藝城」第一位合約演員。1988至1990年，佢係亞洲電視藝員。佢拍過好多齣電影，著名角色包括《審死官》入邊嘅「肥龍」。佢又同車保羅搭檔，以一高瘦一矮肥嘅形象，拍電影之外仲拍過唔少廣告。

除咗做戲之外，施一路從事廣播工作，從無間斷。佢喺香港電台做節目主持人同幕後工作十幾年，2017年10月退休。

施曾經講過：「因為喜歡李小龍，是忠實的『李小龍迷』，而且有採訪經驗，因緣際會之下，便為兩套關於李小龍的紀錄片擔任導演，也是對李小龍的一份敬意。」

據施嘅好友、中學同學林嘉華介紹，施非常樂於助人，愛好電影同音樂。佢多才多藝，識耍柔道同中國武術，彈鋼琴又好叻。施喺加拿大留學嗰陣，試過喺運動場比賽現場表演音樂，返香港之後都有去一啲以前1980年代嘅酒廊表演，純粹因爲佢嘅興趣。

2018年2月18號晚黑，施喺屋企跌親，入院留醫，21號晏晝昏迷。2018年2月22號晚黑8點，施介強喺香港伊利沙伯醫院病逝，終年60歲。3月23號喺萬國殯儀館設靈，第二日喺鑽石山火葬場火化，之後按佢本人遺願海葬。2018年金像獎頒獎典禮有環節向佢致敬。

作品

紀錄片導演 
 千禧巨龍
 龍·1973以後

演出 

最佳拍檔
 難兄難弟 (1982)
 緣份 (1984)  肥施/吳威大佬
 壞女孩 (1986)
 開心鬼3
 阿郎的故事
 籠民
 審死官肥龍/廣州衙差
 97家有喜事

香港男演員
介強
類:香港廣播節目主持
類:香港電台
聖若瑟英文中學舊生
香港導演